system
Răspunde în limba română, în stilul Wikipedia, cat mai corect gramatical.
user
Ce detalii îmi poți spune despre Târlele, Buzău?
assistant
Târlele este un sat în comuna Cochirleanca din județul Buzău, Muntenia, România. Se află în sudul acesteia.

Poziție geografică 
Satul Târlele este situat în Comuna Cochirleanca din estul județului Buzău, la o altitudine de 87 metri, față de nivelul mării. Se află aproximativ la 45 grade și 11 minute latitudine nordică și 27 grade, 1 minut longitudine estică. 
Accesul se face pornind din satul Boboc, pe drumul comunal pietruit nr. 14, pe o distanță de .

Etimologie 
Denumirea satului are legătură cu stânele care existau aici înainte de construirea primei case (târlă = stână).

Demografie 
Satul are 63 locuitori, din care 42 bărbați și 21 femei.Toți sunt de etnie română și de religie ortodoxă.

Cultură și educație 
Nu există biserică și nici cimitir, oamenii mergând la biserica din Boboc. Chiar și morții îi îngroapă tot la Boboc. În sat funcționează o școală I-IV, cu un singur învățător, cu predare simultană. În anul școlar 2008 - 2009 aici au învățat 5 elevi, 3 la clasa I, 1 la clasa a II-a și unul la clasa a III-a. De la clasa a V-a elevii merg la școala din satul Boboc.

Economie 
Ocupația principală a locuitorilor este agricultura, respectiv cultura cerealelor (grâu și porumb). Se cresc și animale: vaci, oi, porci și păsări. Nu există agenție poștală, nici curse auto care să facă legătura cu alte localități.

Satul beneficiază de alimentare cu energie electrică și telefonie fixă cu antenă.

Târlele, Cochirleanca